ꠢꠥꠔꠤ ꠀꠘ꠆ꠖꠥꠟꠘ

ꠀꠞꠇ ꠘꠣꠝ ꠀꠘꠍꠣꠞ ꠀꠟ꠆ꠟꠣ ꠅꠁꠟꠉꠤ ꠁꠀꠝꠦꠘꠞ ꠁꠍꠟꠣꠝꠤ ꠞꠣꠎꠘꠤꠔꠤꠞ ꠀꠞ ꠎꠤꠀꠖꠤ ꠡꠋꠉꠑꠘ ⁕ ꠔꠣꠞꠣ ꠝꠥꠟꠔꠅ ꠎꠣꠄꠖꠤ ꠡꠤꠀ ꠨  ꠅꠞꠛꠣꠄ ꠔꠣꠞꠣ ꠁꠀꠝꠦꠘꠕꠘꠦ ꠛꠣꠞꠂꠍꠘ ⁕ ꠔꠣꠞꠣꠞ ꠘꠣꠝ ꠀꠁꠍꠦ ꠢꠥꠔꠤ ꠉꠥꠡ꠆ꠐꠤꠕꠘꠦ ⁕

ꠔꠣꠞꠣ ꠁꠀꠝꠦꠘꠞ ꠍꠥꠘ꠆ꠘꠤ ꠙꠦꠍꠤꠒꠦꠘ꠆ꠐ ꠀꠟꠤ ꠀꠛ꠆ꠖꠥꠟ꠆ꠟꠣ ꠍꠣꠟꠦꠞ ꠛꠤꠞꠥꠗꠤ ꠨ ꠔꠣꠞꠣ ꠝꠘꠦ ꠇꠞꠦ ꠔꠣꠁꠘ ꠍꠃꠖꠤ ꠀꠞꠛ ꠀꠞ ꠀꠝꠦꠞꠤꠇꠣꠞ ꠇꠕꠣꠄ ꠌꠟꠂꠘ ⁕

ꠔꠣꠞꠣ ꠙꠦꠍꠤꠒꠦꠘ꠆ꠐ ꠨ ꠀꠟ ꠇꠣꠄꠖꠣ ꠀꠞ ꠛꠣꠖꠛꠣꠇꠤ ꠍꠥꠘ꠆ꠘꠤ ꠢꠇꠟꠞꠦ ꠢꠞꠣꠁꠀ ꠞꠣꠎꠗꠣꠘꠤ ꠍꠣꠘꠣ ꠀꠞ ꠁꠀꠝꠦꠘꠞ ꠖꠇꠘꠞꠉꠣꠟꠣꠔ ꠡꠞꠇꠣꠞ ꠉꠓꠘ ꠇꠞꠍꠦ ⁕ ꠀꠞ ꠞꠣꠎꠗꠣꠘꠤ ꠕꠣꠇꠤ ꠜꠣꠉꠤꠀ ꠙꠦꠍꠤꠒꠦꠘ꠆ꠐ ꠙꠄꠟꠣ ꠍꠃꠖꠤ ꠀꠞꠛ ꠎꠣꠁꠘꠉꠤ ꠛꠣꠖꠦ ꠔꠣꠞꠣꠞ ꠡꠣꠁꠎ꠆ꠎ ꠟꠂꠀ ꠖꠦꠡꠞ ꠃꠔꠞꠦꠖꠤ ꠀꠞꠇ ꠡꠞꠇꠣꠞ ꠊꠥꠡꠘꠣ ꠖꠤꠍꠂꠘ ⁕ ꠙꠌꠝꠣ ꠖꠦꠡꠣꠁꠘ꠆ꠔꠦ ꠔꠣꠘꠞ ꠡꠞꠇꠣꠞꠞꠦ ꠁꠀꠝꠦꠘꠞ ꠡꠞꠇꠣꠞ ꠁꠡꠣꠛꠦ ꠝꠣꠘꠦ ꠨ ꠀꠞ ꠁꠞꠣꠘꠦ ꠢꠥꠔꠤꠞꠦ ⁕

ꠔꠣꠞꠣ ꠡꠤꠀ ꠅꠁꠟꠦꠅ ꠚꠤꠟꠤꠍ꠆ꠔꠤꠘꠤ ꠝꠣꠁꠘꠡꠞꠛꠣꠄꠖꠤ ꠌꠣꠄ ⁕ ꠔꠣꠞꠣ ꠁꠎꠞꠣꠁꠟꠞ ꠃꠙꠞꠦ ꠘꠤꠡꠦꠖꠣꠉ꠆ꠉꠣ ꠖꠤꠍꠦ ⁕ ꠇꠁꠍꠦ ꠔꠣꠞꠣꠞ ꠁꠛꠣꠄꠖꠤ ꠁꠎꠞꠣꠁꠟꠞ ꠇꠥꠘꠥ ꠎꠣꠎ ꠌꠟꠔꠅ ꠙꠣꠞꠔꠘꠣꠄ ꠀꠞ ꠟꠉꠦ ꠇꠥꠘꠥ ꠎꠣꠎ ꠁꠎꠞꠣꠁꠟꠅ ꠜꠤꠞꠟꠦ ꠔꠣꠞꠣꠞꠦ ꠞꠦꠀꠁ ꠖꠤꠔ ꠘꠣꠄ ⁕ ꠟꠘ꠆ꠒꠘ ꠀꠝꠦꠞꠤꠇꠣ ꠍꠃꠖꠤ ꠢꠇꠟꠦ ꠝꠤꠟꠤꠀ ꠛꠤꠝꠣꠘ ꠢꠣꠝꠟꠣ ꠇꠞꠤꠅ ꠔꠣꠞꠣꠞꠦ ꠀꠐꠇꠣꠁꠔꠣ ꠙꠣꠞꠍꠂꠘ꠆ꠘꠣ ⁕ ꠔꠣꠞꠣ ꠁꠎꠞꠣꠁꠟꠞ ꠟꠉꠦ ꠅꠈꠘ ꠟꠘ꠆ꠒꠘ ꠀꠝꠦꠞꠤꠇꠣꠞ ꠎꠣꠎꠅ ꠔꠣꠞꠣꠞ ꠁꠛꠣꠄꠖꠤ ꠉꠦꠟꠦ ꠝꠤꠍꠣꠁꠟ ꠢꠣꠝꠟꠣ ꠇꠞꠦ ⁕ ꠔꠥꠞꠇꠤꠞ ꠎꠣꠎ ꠁꠎꠞꠣꠁꠟꠅ ꠉꠦꠟꠦ ꠔꠣꠞꠣꠞ ꠃꠙꠞꠦꠅ ꠢꠣꠝꠟꠣ ꠇꠞꠍꠦ ꠔꠣꠞꠣ ⁕ ꠔꠣꠞꠣ ꠡꠞꠣꠡꠞꠤ ꠀꠝꠦꠞꠤꠇꠣꠞ ꠎꠥꠁꠖ꠆ꠗ ꠛꠤꠝꠣꠘ ꠛꠅꠞꠣ ꠎꠣꠎꠞ ꠝꠣꠎꠦꠅ ꠢꠣꠝꠟꠣ ꠇꠞꠦ ⁕ ꠛꠣꠖꠦ ꠕꠣꠞꠣ ꠀꠉꠥꠁꠘ ꠘꠤꠝꠣꠄ ꠀꠞ ꠄꠡꠤꠀ ꠍꠣꠠꠤꠀ ꠀꠝꠦꠞꠤꠇꠣꠞ ꠙꠕꠦ ꠞꠥꠀꠘꠣ ꠖꠦꠄ ⁕

ꠢꠣꠁꠙꠣꠞꠍꠘꠤꠇ ꠝꠤꠍꠣꠁꠟ ꠛꠦꠛꠀꠞ ꠇꠞꠤ ꠔꠣꠞꠣ ꠡꠞꠣꠡꠞꠤ ꠁꠎꠞꠣꠁꠟꠞ ꠃꠙꠞꠦꠅ ꠢꠣꠝꠟꠣ ꠇꠞꠤ ꠎꠣꠞ ⁕

ꠙꠔꠣꠇꠣ